**HD III-1 Tehniline kirjeldus**

**Hanke osa 1 Põhja piirkond**

1. **Hanke ese**
	1. Käesoleva riigihanke objektideks on Transpordiameti sõidukite rehvide vahetus ja hoiustamine.
	2. Alltoodud linnade ja sõidukite arvud kajastavad mahtusid, mille jaoks tuleb arvestada ladustamise pinda ja rehvivahetuse mahtu. Mahud võivad lepingu täitmise aja jooksul suureneda või väheneda kuni 20% ulatuses arvestades esialgsest.
		1. Tallinn – 48 sõidukit
		2. Rapla – 3 sõidukit
		3. Teeninduskohad peavad asuma nimetatud linnades või kuni 5 km kaugusel nimetatud linnade piiridest. Sõidukilomeetri arvestamise aluseks on Regio interaktiivne Eesti kaart, kus vahemaade arvestamine toimub aadressi põhiselt.
2. **Nõuded rehvide vahetusele ja hoiustamisele**
	1. Rehvide vahetus ja hoiustamine peab toimuma samal territooriumil.
	2. Rehvivahetus peab toimuma siseruumides ning rehvivahetusel tuleb kinni pidada üldtunnustatud rehvivahetuse tehnoloogiast.
	3. Töövõtjal peab olema kliendiooteruum, milles on vähemalt istumisvõimalus ja on eraldatud töötsoonist vaheseinaga.
	4. Rehvivahetus peab sisaldama:
		1. rehvide veljelt maha võtmist ja uute peale panemist;
		2. balansseerimispingis tasakaalustamist;
		3. rataste pesu (velje ja rehvi pesu).
	5. Rehvivahetuse aega peab olema võimalik broneerida vähemalt telefoni ja elektronposti teel.
	6. Rehvide hoiustamine peab toimuma siseruumides, varjatud otsese päikese eest ning hoiustatuna riiulis püstiasendis.
	7. Töövõtjal peab olema rehvide vahetuse ja hoiustamise arvestuse süsteem, kust on võimalik vähemalt 3 tööpäeva jooksul saada informatsiooni vahetuses käinud sõidukite ja hoiustatud rehvide kohta.
	8. Töövõtja peab esitama peale rehvivahetuse lõppu 15.jaanuariks ja 15.juuniks elektroonilisel kujul aruande, mis peab sisaldama järgmisi andmeid:
		1. Rehvide asukoht ja kogused linnade lõikes;
		2. Mõõt, mark, mudel, tüüp (suve- või talverehv);
		3. Rehvimustri sügavus;
		4. Rehvi karkassi seisukord ja muud vigastused.
	9. Rehvide utiliseerimine peab toimuma tasuta.
	10. Töövõtja peab olema valmis väljastama hoiustatud rehve rehvivahetuskohas hiljemalt 24 tunni jooksul.
3. **Muud tingimused**
	1. Töövõtja on kohustatud omal kulul toimetama hoiustamisele kuuluvad rehvid praegustest rehvide hoiukohtadest, mis paiknevad punktis 1.2.1. – 1.2.3. asukohtades, Töövõtja hoiuruumidesse perioodil 1.09.-15.09.2024. Täpsed aadressid annab Tellija vähemalt kolm tööpäeva varem.
	2. Töövõtjal on õigus kasutada rehvide hoiustamisel ja vahetamisel alltöövõttu.